પ્રથમ ચરણમાં મૂળ કોલકાતાના ઉસ્તાદ ઈર્શાદ ખાને સિતાર પર રાગ દરબારી છેડ્યો. જેમાં આલાપ, જોડ, ઝાલા ,પેશ કર્યા બાદ તાલ ચૌતાલમાં ગત વગાડી. ત્યાર બાદ તેમણે રાગ પીલુમાં ‘પિયા મોરે’ ગાઈને શ્રોતાઓનાં દિલ જીતી લીધાં. તેમે પખવાજ પર પ્રતાપ આવડે સંગત કરી. બીજા ચરણમાં બનારસ ઘરાનાના ગાયકીના છડીદાર પંડિત મોહનલાલ મિશ્રાએ રાગ ગોરખ કલ્યાણમાં ‘મેરા મન ભાવે શ્યામ કી બતિયા’ગાયું હતું.તેમજ છોટા ખયાલમાં ‘મુરલિયા બાજે બાજે ‘એ પછી ઠુમકતી ઠુમરી ‘બાંકા બના રે સાંવરિયા’ જેવી અદ્દભુત રચનાઓથી વાતવરણ સંગીતમય બની ગયું હતું. તેમને તબલાં પર ગોપાલ મિશ્રા, હાર્મોનિયમ પર કાંતાપ્રસાદ તથા સારંગી પર અમદાવાદના ઈકરામ ખાને રંગત જમાવી હતી.